Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - III jakso - Vaiheittainen siirtyminen - 2 alajakso - Ensimmäinen vaihe - A. Portugalin sisäiset markkinat - 265 artikla



Virallinen lehti nro L 302 , 15/11/1985 s. 0103



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - III jakso - Vaiheittainen siirtyminen - 2 alajakso - Ensimmäinen vaihe - A. Portugalin sisäiset markkinat - 265 artikla Ensimmäisen vaiheen aikana Portugalin tasavalta soveltaa seuraavia sääntöjä: 1. Hintoja koskevat säännöt: a) silloin kun ECUina ilmoitetut Portugalin hinnat ovat alhaisemmat tai yhtä suuret kuin yhteiset hinnat: - vuosittaisten hinnankorotusten arvo ei saa olla suurempi kuin yhteisten hintojen kasvu, edellä sanotun kuitenkaan estämättä 309 artiklan d alakohdassa tarkoitettujen maito- ja maitotuotealan hintojen yhdenmukaistamista, - Kuitenkin: aa) jos Portugalin hinnat ovat yhteisiä hintoja alhaisemmat ja kun tietyn, joko suoraan tuotteille alkutuotannossa myönnetyn tai tuotannontekijöille myönnetyn tuen poistaminen 2 kohdassa tarkoitettujen tukea koskevien sääntöjen mukaisesti johtaa Portugalin tuottajien tulojen laskuun, voidaan ensimmäisessä luetelmakohdassa tarkoitetun korotuksen lisäksi soveltaa lisäkorotusta, joka rajataan tuen poistamisella tuottajien tuloihin olevaan vaikutukseen; bb) mitä tulee yhteisen tullitariffin nimikkeeseen 22.05 kuuluviin tuotteisiin, joille on vahvistettu viralliset hinnat, Portugalin hintojen vuosittainen korotus saa kohota kymmenen vuoden aikana toteutetusta hintojen lähentämisestä johtuvan erän tasoon olematta kuitenkaan sitä korkeampi. Portugalissa käytettävät hinnat eivät missään tapauksessa saa olla yhteisön hintatasoa korkeampia. Tässä a alakohdassa määritettyjen hintasääntöjen soveltamista varten se Portugalin hintojen taso, joka otetaan huomioon ensimmäisenä liittymistä seuraavana markkinointivuonna, on markkinointivuodeksi 1985/86 vahvistettu Portugalin hintojen taso, kun nämä hinnat on muunnettu ECUiksi kyseisten tuotteiden tämän markkinointivuoden alussa voimassa olleeseen kurssiin; b) jos ensimmäisen vaiheen pituutta ei lyhennetä 260 artiklan 2 kohdan mukaisesti ja kun Portugalin hinnat ovat yhteisiä hintoja alhaisempia, Portugalin tasavalta lähentää ensimmäisen vaiheen viidennen vuoden aikana kyseisen tuotteen markkinointivuoden alussa hintoja samana markkinointivuonna käytettävien yhteisön hintatasoon erikseen määritettävien yksityiskohtaisten sääntöjen mukaisesti. Tätä tarkoitusta varten lähennettävät Portugalin hinnat ovat ECUina ilmoitetut, 31 päivänä joulukuuta 1989 a alakohdassa tarkoitettujen hintasääntöjen mukaisesti saavutetun tason hinnat; c) kun kyseisen tuotteen markkinointivuoden alussa voimassa olleen muuntokertoimen avulla ECUina ilmoitettujen Portugalin hintojen markkinointivuonna 1985/86 saavuttama taso on korkeampi kuin yhteisön hintataso, Portugalin hintojen tasoa ei voida korottaa aiempaan tasoonsa nähden. Jos tämän lisäksi ECUina ilmoitetut, aiemman kansallisen järjestelmän aikana markkinointivuodeksi 1985/86 vahvistetut Portugalin hinnat ovat johtaneet Portugalin hintojen ja yhteisten hintojen välillä markkinointivuonna 1984/85 olleen eron ylittymiseen, Portugalin tasavalta vahvistaa hintansa seuraavina markkinointivuosina siten, että ylitys häviää kokonaan ensimmäisten seitsemän liittymistä seuraavan vuoden aikana. Lisäksi Portugalin tasavalta mukauttaa hintojaan tarpeellisessa määrin estääkseen omien hintojensa ja yhteisten hintojen välisen eron kasvun; d) komissio valvoo edellä mainittujen sääntöjen noudattamista. Näiden sääntöjen soveltamisesta johtuvaa hintatason ylittymistä ei oteta huomioon määritettäessä hintatasoa, jota pidetään hintojen lähentämisen lähtötasona 285 artiklassa tarkoitetun toisen vaiheen aikana. 2. Tukea koskevat säännöt: Näiden sääntöjen mukaisesti Portugalin tasavalta saa säilyttää kansallisen tukensa ennallaan ensimmäisen vaiheen ajan tämän estämättä 248 artiklan määräysten soveltamista. Tänä aikana Portugalin tasavalta kuitenkin huolehtii siitä, että yhteisön oikeuden kanssa ristiriidassa oleva kansallinen tuki poistetaan tietyssä määrin ja että yhteisön tukisuunnitelma otetaan asteittain käyttöön sen sisäisten markkinoiden järjestelyssä ilman että tämän tuen taso olisi yhteisön tasoa korkeampi. 3. Tuotantoa koskevat säännöt: Näiden sääntöjen mukaisesti Portugalin tasavalta toteuttaa tarvittavat toimenpiteet sen välttämiseksi, että aloilla, joille yhteisön säännöissä määrätään tuotantoa koskevia sääntöjä: - sen alueella ensimmäisen vaiheen aikana mahdollisesti tapahtuva tuotannon lisääntyminen heikentäisi yhteisön tuotannon kokonaistilannetta, - yhteisön säännöstön käyttöön ottamista toisen vaiheen alusta voitaisiin hankaloittaa.